               22.12.2017

               SK

               Úradný vestník Európskej únie

               C 443/88

         P7_TA(2014)0396
   Hlasovanie v rámci konaní o poslaneckej imunite (výklad rokovacieho poriadku)
   Rozhodnutie Európskeho parlamentu z 15. apríla 2014 o hlasovaní v rámci konaní o poslaneckej imunite (výklad článku 166, článku 167 ods. 1 a článku 195 ods. 3 rokovacieho poriadku) (2014/2028(REG))
   (2017/C 443/19)

      Európsky parlament,

               —

               so zreteľom na list predsedu Výboru pre ústavné veci z 9. apríla 2014,

               —

               so zreteľom na článok 211 rokovacieho poriadku,

               1.

               rozhodol pripojiť k článku 166, článku 167 ods. 1 a článku 195 ods. 3 rokovacieho poriadku tento výklad:
               „Ustanovenia článku 166, článku 167 ods. 1 a článku 195 ods. 3 týkajúce sa hlasovania podľa mien sa neuplatňujú na správy uvedené v článku 6b ods. 2 a v článku 7 ods. 3, 6 a 8 v rámci konaní o poslaneckej imunite.“;

               2.

               poveruje svojho predsedu, aby postúpil toto rozhodnutie pre informáciu Rade a Komisii.


               22.12.2017

               SK

               Úradný vestník Európskej únie

               C 443/98

         P7_TA(2014)0409
   Zmena článku 90 rokovacieho poriadku Parlamentu o medzinárodných dohodách
   Rozhodnutie Európskeho parlamentu zo 16. apríla 2014 o zmene článku 90 Rokovacieho poriadku Európskeho parlamentu o medzinárodných dohodách (2013/2259(REG))
   (2017/C 443/21)

      Európsky parlament,

               —

               so zreteľom na list predsedu Výboru pre zahraničné veci z 29. januára 2013 a list predsedu Výboru pre medzinárodný obchod z 13. februára 2013 pre predsedu Výboru pre ústavné veci,

               —

               so zreteľom na články 211 a 212 rokovacieho poriadku,

               —

               so zreteľom na správu Výboru pre ústavné veci (A7-0253/2014),

               1.

               rozhodol zmeniť svoj rokovací poriadok v zmysle nižšie uvedených zmien;

               2.

               upozorňuje, že tieto zmeny nadobúdajú účinnosť v prvý deň nasledujúcej schôdze Európskeho parlamentu;

               3.

               poveruje svojho predsedu, aby postúpil toto rozhodnutie pre informáciu Rade a Komisii.

      Pozmeňujúci návrh 1

      Rokovací poriadok Európskeho parlamentu

      Článok 90 – odsek 4

                  Platný text

                  Pozmeňujúci návrh

               4.   V ktoromkoľvek štádiu rokovaní môže Parlament na základe správy gestorského výboru a po posúdení všetkých súvisiacich návrhov predložených podľa článku 121 prijať odporúčania a žiadať, aby sa vzali do úvahy pred uzavretím
                     prerokúvanej medzinárodnej
                   dohody.

               4.   V ktoromkoľvek štádiu rokovaní
                     a od ukončenia rokovaní až po uzavretie medzinárodnej dohody
                   môže Parlament na základe správy gestorského výboru a po posúdení všetkých súvisiacich návrhov predložených podľa článku 121 prijať odporúčania a žiadať, aby sa vzali do úvahy pred uzavretím
                     danej
                   dohody.

      Pozmeňujúci návrh 2

      Rokovací poriadok Európskeho parlamentu

      Článok 90 – odsek 5

                  Platný text

                  Pozmeňujúci návrh

               5.
                     Po dojednaní dohody, vždy však pred podpisom, sa každý návrh dohody predloží Parlamentu na vydanie stanoviska alebo udelenie súhlasu. Na postup súhlasu sa použije článok 81
                  .

               5.
                     Žiadosti Rady o súhlas alebo stanovisko Parlamentu postúpi predseda gestorskému výboru na posúdenie v súlade s článkom 81 alebo článkom 43 ods. 1
                  .

      Pozmeňujúci návrh 3

      Rokovací poriadok Európskeho parlamentu

      Článok 90 – odsek 6

                  Platný text

                  Pozmeňujúci návrh

               6.   Pred hlasovaním
                     o udelení súhlasu
                   môže gestorský výbor, politická skupina alebo aspoň jedna desatina poslancov navrhnúť, aby Parlament požiadal Súdny dvor o stanovisko týkajúce sa súladu medzinárodnej dohody so zmluvami. Ak Parlament schváli tento návrh, hlasovanie
                     o udelení súhlasu
                   sa odloží do predloženia stanoviska Súdneho dvora (15).

               6.   Pred hlasovaním môže gestorský výbor, politická skupina alebo aspoň jedna desatina poslancov navrhnúť, aby Parlament požiadal Súdny dvor o stanovisko týkajúce sa súladu medzinárodnej dohody so zmluvami. Ak Parlament schváli tento návrh, hlasovanie sa odloží do predloženia stanoviska Súdneho dvora (15).

      (15)  Pozri tiež výklad článku 128.

      (15)  Pozri tiež výklad článku 128.


               22.12.2017

               SK

               Úradný vestník Európskej únie

               C 443/101

         P7_TA(2014)0340
   Rozhodnutie nevzniesť námietku voči delegovanému aktu: Fond európskej pomoci pre najodkázanejšie osoby
   Rozhodnutie Európskeho parlamentu nevzniesť námietky voči delegovanému nariadeniu Komisie z 13. marca 2014, ktorým sa dopĺňa nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (C(2014)1627 – 2014/2676(DEA))
   (2017/C 443/23)

      Európsky parlament,

               —

               so zreteľom na delegované nariadenie Komisie (C(2014)1627),

               —

               so zreteľom na list Komisie z 13. marca 2014, ktorým ho žiada, aby oznámil, že nevznesie námietku voči delegovanému nariadeniu,

               —

               so zreteľom na list Výboru pre zamestnanosť a sociálne veci predsedovi Konferencie predsedov výborov z 18. marca 2014,

               —

               so zreteľom na článok 290 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ) č. 223/2014 (1), a najmä na jeho článok 32 ods. 8, článok 32 ods. 9, článok 34 ods. 7, článok 34 ods. 8, článok 55 ods. 4 a článok 62 ods. 4,

               —

               so zreteľom na článok 87a ods.6 rokovacieho poriadku,

               —

               so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 87a ods. 6 rokovacieho poriadku, ktorá vypršala 3. apríla 2014,

               A.

               keďže opakovane zdôrazňoval, že je nevyhnutné, aby sa Fond európskej pomoci pre najodkázanejšie osoby začal bezodkladne využívať;

               1.

               oznamuje, že nevznesie námietku voči delegovanému nariadeniu;

               2.

               poveruje svojho predsedu, aby postúpil toto rozhodnutie Rade a Komisii.

      (1)  Ú. v. EÚ L 72, 12.3.2014, s. 1.


title: Rozhodnutie Rady (EÚ) 2017/2429 z 5. decembra 2017, ktorým sa zrušuje rozhodnutie 2008/713/ES o existencii nadmerného deficitu v Spojenom kráľovstve

text:
               23.12.2017

               SK

               Úradný vestník Európskej únie

               L 344/6

         ROZHODNUTIE RADY (EÚ) 2017/2429
   z 5. decembra 2017,
   ktorým sa zrušuje rozhodnutie 2008/713/ES o existencii nadmerného deficitu v Spojenom kráľovstve
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 12,
   so zreteľom na odporúčanie Európskej komisie,
   keďže:

               (1)

               Rada na základe odporúčania Komisie 8. júla 2008 rozhodnutím 2008/713/ES (1) v súlade s článkom 104 ods. 6 Zmluvy o založení Európskeho spoločenstva (ďalej len „Zmluva o ES“) rozhodla, že v Spojenom kráľovstve existuje nadmerný deficit. Rada uviedla, že podľa údajov, ktoré orgány Spojeného kráľovstva oznámili v rámci postupu pri nadmernom deficite v marci 2008, očakávaný deficit verejných financií v Spojenom kráľovstve v rozpočtovom roku 2008 – 2009 mal dosiahnuť 3,2 % HDP, a mal teda prekročiť referenčnú hodnotu 3 % HDP stanovenú v zmluve. Okrem toho v nadväznosti na uverejnenie rozpočtu z marca 2008 sa na základe politického vyhlásenia z 13. mája 2008 o znížení dane z príjmov fyzických osôb v roku 2008 – 2009 očakávalo ďalšie zvýšenie plánovaného deficitu v danom rozpočtovom roku. Po pripočítaní tohto opatrenia k deficitu odhadovanému v prognóze Komisie z jari 2008 by výsledný deficit v roku 2008 – 2009 dosahoval 3,5 % HDP. Nadmerný deficit sa zároveň nepovažoval za dočasný, keďže v prognóze Komisie sa na základe predpokladu nezmenených politík odhadovalo, že deficit v roku 2009 – 2010 dosiahne 3,3 % HDP. Rada tiež poznamenala, že pomer dlhu verejnej správy k HDP je výrazne pod referenčnou hodnotou 60 %, hoci sa očakávalo, že do roku 2009 – 2010 bude mať rastúcu tendenciu.

               (2)

               V ten istý deň Rada na základe odporúčania Komisie v súlade s článkom 104 ods. 7 Zmluvy o ES a článkom 3 ods. 4 nariadenia Rady (ES) č. 1467/97 (2) adresovala Spojenému kráľovstvu odporúčanie, aby najneskôr do rozpočtového roku 2009 – 2010 odstránilo nadmerný deficit. Rada zároveň stanovila lehotu na prijatie účinných opatrení do 8. januára 2009.

               (3)

               V súlade s článkom 104 ods. 8 Zmluvy o ES Rada 27. apríla 2009 rozhodnutím 2009/409/ES (3) rozhodla, že Spojené kráľovstvo neprijalo účinné opatrenia v reakcii na odporúčanie Rady z 8. júla 2008.

               (4)

            Uznávajúc, že rozpočtová pozícia Spojeného kráľovstva v roku 2009 – 2010 bola dôsledkom vykonania opatrení, ktoré predstavovali približne 1,5 % HDP a boli primeranou reakciou na európsky plán na oživenie hospodárstva, a voľného pôsobenia automatických stabilizátorov, Rada vydala 2. decembra 2009 podľa článku 126 ods. 7 Zmluvy o fungovaní Európskej únie (ďalej len „ZFEÚ“) revidované odporúčanie, v ktorom odporučila, aby Spojené kráľovstvo odstránilo nadmerný deficit do roku 2014 – 2015. Konkrétne sa Spojenému kráľovstvu odporučilo, aby na účely zníženia deficitu verejných financií pod 3 % HDP vierohodným a udržateľným spôsobom zaistilo medzi rokmi 2010 – 2011 a 2014 – 2015 priemerné ročné fiškálne úsilie na úrovni 1
                   % HDP. Rada vo svojom odporúčaní z 2. decembra 2009 stanovila lehotu 2. júna 2010, do ktorej sa v súlade s článkom 3 ods. 4 nariadenia (ES) č. 1467/97 mali prijať účinné opatrenia.

               (5)

               Komisia 6. júla 2010 dospela k záveru, že podľa prognózy Komisie z jari 2010 Spojené kráľovstvo prijalo účinné opatrenia v súlade s odporúčaním Rady z 2. decembra 2009 podľa článku 126 ods. 7 ZFEÚ.

               (6)

            Rada 19. júna 2015 v súlade s článkom 126 ods. 8 ZFEÚ rozhodla, že Spojené kráľovstvo neprijalo účinné opatrenia v reakcii na odporúčanie Rady z 2. decembra 2009 (4). Rada konštatovala, že v Spojenom kráľovstve došlo k veľkému poklesu rastu reálneho HDP v dôsledku celosvetovej hospodárskej a finančnej krízy v rokoch 2008 – 2009, ktorá zasiahla aj jeho verejné financie. Spojené kráľovstvo následne implementovalo plán konsolidácia a deficit verejných financií vyjadrený ako percentuálny podiel HDP medzi rozpočtovými rokmi 2009 – 2010 a 2014 – 2015 každý rok klesal. Pomer dlhu verejnej správy k HDP sa počas tohto obdobia naopak naďalej zvyšoval, k čomu prispieval najmä celkový deficit, ale aj intervencie vo finančnom sektore. Rada dospela k záveru, že Spojené kráľovstvo napriek stanoveniu a vykonaniu programu fiškálnej konsolidácie neodstránilo svoj nadmerný deficit do roku 2014 – 2015. Spojené kráľovstvo nedodržalo ani priemerné ročné fiškálne úsilie vo výške 1
                   % HDP, ktoré mu odporučila Rada 2. decembra 2009.

               (7)

               Rada 19. júna 2015 na základe odporúčania Komisie v súlade s článkom 126 ods. 7 ZFEÚ a článkom 3 ods. 4 nariadenia (ES) č. 1467/97 adresovala Spojenému kráľovstvu odporúčanie, aby do rozpočtového roku 2016 – 2017 napravilo svoj nadmerný deficit. Konkrétne sa Spojenému kráľovstvu odporučilo, aby dosiahlo celkový deficit vo výške 4,1 % HDP v roku 2015 – 2016 a 2,7 % HDP v roku 2016 – 2017, čo podľa aktualizovanej prognózy Komisie z jari 2015 malo zodpovedať zlepšeniu štrukturálneho salda vo výške 0,5 % HDP v roku 2015 – 2016 a 1,1 % HDP v roku 2016 – 2017.

               (8)

               Komisia 16. novembra 2015 dospela k záveru, že Spojené kráľovstvo prijalo účinné opatrenia na nápravu nadmerného deficitu do rozpočtového roku 2016 – 2017 v súlade s odporúčaním Rady z 19. júna 2015.

               (9)

               V súlade s článkom 4 Protokolu (č. 12) o postupe pri nadmernom deficite, ktorý je pripojený k Zmluve o Európskej únii a Zmluve o fungovaní Európskej únie, Komisia poskytuje údaje na účely vykonania tohto postupu. Ako súčasť uplatňovania uvedeného protokolu majú členské štáty oznamovať údaje o deficite verejných financií a dlhu verejnej správy, ako aj o iných súvisiacich ukazovateľoch dvakrát ročne, a to pred 1. aprílom a pred 1. októbrom v súlade s článkom 3 nariadenia Rady (ES) č. 479/2009 (5).

               (10)

               Rada prijíma rozhodnutia o zrušení rozhodnutí o existencii nadmerného deficitu na základe oznámených údajov. Rozhodnutie o existencii nadmerného deficitu by sa okrem toho malo zrušiť len vtedy, ak Komisia vo svojich prognózach uvádza, že deficit v prognózovanom období neprekročí referenčnú hodnotu 3 % HDP stanovenú v zmluve (6).

               (11)

               Na základe údajov, ktoré poskytla Komisia (Eurostat) v súlade s článkom 14 nariadenia (ES) č. 479/2009 na základe konvergenčného programu z roku 2017, oznámenia Spojeného kráľovstva zo septembra 2017 a prognózy Komisie z jesene 2017 sú oprávnené tieto závery:

                           —

                           Spojené kráľovstvo v posledných rokoch splnilo odporúčaný cieľ deficitu verejných financií. Po dosiahnutí najvyššej hodnoty 10 % HDP v roku 2009 – 2010 sledoval nominálny deficit verejných financií stabilný zostupný trend, keď v roku 2015 – 2016 klesol na 4 % a v roku 2016 – 2017 na 2,3 %, v súlade s odporúčaním Rady z 19. júna 2015. Fiškálna konsolidácia uskutočnená počas uvedeného obdobia bola založená najmä na výdavkoch, pričom celkové bežné výdavky klesli zo 42,9 % HDP v roku 2009 – 2010 na 38 % HDP v roku 2016 – 2017. Prispelo k nej aj zvýšenie pomeru príjmov verejnej správy k HDP z 37,4 % HDP v roku 2009 – 2010 na 38,6 % HDP v roku 2016 – 2017, hoci v menšej miere.

                           —

                           V konvergenčnom programe z roku 2016 – 2017, ktorý orgány Spojeného kráľovstva predložili 27. apríla 2017 a ktorý sa vzťahuje na obdobie od roku 2016 – 2017 do roku 2021 – 2022, sa predpokladalo zvýšenie deficitu verejných financií na 2,8 % HDP v roku 2017 – 2018 a jeho následný pokles na 1,9 % HDP v roku 2018 – 2019. Táto prognóza bola založená na plánovanom deficite verejných financií vo výške 2,7 % HDP v roku 2016 – 2017 v súlade s údajmi, ktoré orgány Spojeného kráľovstva oznámili v rámci postupu pri nadmernom deficite v marci 2017. Od predloženia konvergenčného programu Národný štatistický úrad (ONS – Office for National Statistics) revidoval svoj odhad deficitu verejných financií v roku 2016 – 2017 smerom nadol na 2,3 % HDP. Hoci orgány Spojeného kráľovstva následne neuverejnili aktualizovanú prognózu deficitu verejných financií, v prognóze Komisie z jesene 2017 sa na základe predpokladu nezmenenej politiky očakávajú deficity vo výške 2,5 % v roku 2017 – 2018, 1,8 % v roku 2018 – 2019 a 1,3 % v roku 2019 – 2020. Deficit by teda počas prognózovaného obdobia nemal presiahnuť referenčnú hodnotu 3 % HDP stanovenú v zmluve.

                           —

                           Komisia na základe svojej prognózy z jesene 2017 odhaduje, že štrukturálne saldo, čo je saldo verejných financií upravené o hospodársky cyklus a očistené od jednorazových a iných dočasných opatrení, sa v období rokov 2008 – 2009 až 2016 – 2017 zlepšilo o 3,2 % HDP.

                           —

                           Odvtedy, ako Rada 8. júla 2008 rozhodla, že v Spojenom kráľovstve existuje nadmerný deficit, sa v Spojenom kráľovstve výrazne zvýšil pomer hrubého dlhu verejnej správy k HDP. Pomer dlhu verejnej správy k HDP sa zvýšil zo 41 % HDP v roku 2007 – 2008 na 86,8 % v roku 2016 – 2017, čo odráža vyššie nominálne deficity verejných financií, ako aj intervencie vo finančnom sektore počas tohto obdobia. Podľa prognózy Komisie z jesene 2017 by mal pomer dlhu k HDP dosiahnuť maximálnu úroveň v roku 2016 – 2017 a postupne klesnúť na 82,9 % HDP v roku 2019 – 2020.

               (12)

               V súlade s článkom 126 ods. 12 ZFEÚ sa má rozhodnutie Rady o existencii nadmerného deficitu zrušiť, ak sa podľa názoru Rady v príslušnom členskom štáte nadmerný deficit napravil.

               (13)

               Podľa názoru Rady bol nadmerný deficit v Spojenom kráľovstve napravený, a preto by sa rozhodnutie 2008/713/ES malo zrušiť.

               (14)

               Od roku 2017 – 2018, ktorý je rozpočtovým rokom nasledujúcim po náprave nadmerného deficitu, Spojené kráľovstvo podlieha preventívnej časti Paktu stability a rastu a malo by primeraným tempom napredovať smerom k svojmu minimálnemu strednodobému rozpočtovému cieľu vrátane dodržiavania referenčnej hodnoty pre výdavky a dodržiavania dlhového kritéria v súlade s článkom 2 ods. 1a nariadenia (ES) č. 1467/97,

         PRIJALA TOTO ROZHODNUTIE:
   Článok 1
   Z celkového posúdenia vyplýva, že v Spojenom kráľovstve došlo k náprave nadmerného deficitu.
   Článok 2
   Rozhodnutie 2008/713/ES sa týmto zrušuje.
   Článok 3
   Toto rozhodnutie je určené Spojenému kráľovstvu Veľkej Británie a Severného Írska.

      V Bruseli 5. decembra 2017

            Za Radu

            predseda

         T. TÕNISTE

      (1)  Rozhodnutie Rady 2008/713/ES z 24. júla 2008 o existencii nadmerného deficitu v Spojenom kráľovstve (Ú. v. EÚ L 238, 5.9.2008, s. 5).

      (2)  Nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (Ú. v. ES L 209, 2.8.1997, s. 6).

      (3)  Rozhodnutie Rady 2009/409/ES z 27. apríla 2009, ktorým sa v súlade s článkom 104 ods. 8 zmluvy ustanovuje, či Spojené kráľovstvo v reakcii na odporúčanie Rady z 8. júla 2008 podľa článku 104 ods. 7 prijalo účinné opatrenia (Ú. v. EÚ L 132, 29.5.2009, s. 11).

      (4)  Rozhodnutie Rady (EÚ) 2015/1098 z 19. júna 2015, ktorým sa stanovuje, že Spojené kráľovstvo neprijalo účinné opatrenia v reakcii na odporúčanie Rady z 2. decembra 2009 (Ú. v. EÚ L 180, 8.7.2015, s. 1).

      (5)  Nariadenie Rady (ES) č. 479/2009 z 25. mája 2009 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva (Ú. v. EÚ L 145, 10.6.2009, s. 1).

      (6)  V súlade so „Špecifikáciami implementácie Paktu stability a rastu a usmerneniami k forme a obsahu programov stability a konvergenčných programov“ z 3. septembra 2012. Pozri: http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Rozhodnutie Rady (EÚ, Euratom) 2017/2436 z 18. decembra 2017, ktorým sa vymenúva člen Európskeho hospodárskeho a sociálneho výboru navrhnutý Talianskou republikou

text:
               23.12.2017

               SK

               Úradný vestník Európskej únie

               L 344/37

         ROZHODNUTIE RADY (EÚ, Euratom) 2017/2436
   z 18. decembra 2017,
   ktorým sa vymenúva člen Európskeho hospodárskeho a sociálneho výboru navrhnutý Talianskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na návrh talianskej vlády,
   so zreteľom na stanovisko Európskej komisie,
   keďže:

               (1)

               Rada 18. septembra 2015 prijala rozhodnutie (EÚ, Euratom) 2015/1600 (1) a 1. októbra 2015 rozhodnutie (EÚ, Euratom) 2015/1790 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020.

               (2)

               V dôsledku skončenia funkčného obdobia pána Giancarla DURANTEHO sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Pán Giovanni SABATINI, Direttore Generale dell'ABI (Associazione Bancaria Italiana), sa týmto vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2020.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 18. decembra 2017

            Za Radu

            predsedníčka

         K. SIMSON

      (1)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

      (2)  Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 260, 7.10.2015, s. 23).


title: Rozhodnutie Politického a bezpečnostného výboru (SZBP) 2017/2430 z 8. decembra 2017 o vymenovaní vedúceho misie pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/2/2017)

text:
               23.12.2017

               SK

               Úradný vestník Európskej únie

               L 344/9

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/2430
   z 8. decembra 2017
   o vymenovaní vedúceho misie pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/2/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP (1) z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu), a najmä na jej článok 10 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Podľa článku 10 ods. 1 jednotnej akcie 2005/889/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej hraničnej misie Európskej únie na hraničnom priechode v Rafahu (EU BAM Rafah) vrátane rozhodnutia o vymenovaní vedúceho misie.

               (2)

               PBV 7. júla 2015 prijal rozhodnutie EU BAM/1/2015 (2), ktorým vymenoval pani Natalinu CEA za vedúcu misie EU BAM Rafah od 1. júla 2015 do 30. júna 2016.

               (3)

               Rada 4. júla 2017 prijala rozhodnutie (SZBP) 2017/1193 (3), ktorým predĺžila trvanie misie EU BAM Rafah do 30. júna 2018.

               (4)

               PBV 11. júla 2017 prijal rozhodnutie EU BAM/1/2017 (4), ktorým predĺžil mandát pani Natalii CEA ako vedúcej misie na obdobie do 30. júna 2018.

               (5)

               Dňa 1. decembra 2017, vysoká predstaviteľka Únie pre zahraničné veci a bezpečnostnú politiku navrhla vymenovanie pána Günthera FREISLEBENA ako vedúceho misie EU BAM Rafah namiesto pani Natalii CEA od 4. decembra 2017 do 30. júna 2018,

         PRIJAL TOTO ROZHODNUTIE:
   Článok 1
   Pán Günther FREISLEBEN sa týmto vymenúva za vedúceho misie pomocnej hraničnej misie Európskej únie na hraničnom priechode v Rafahu (EU BAM Rafah) na obdobie od 4. decembra 2017 do 30. júna 2018.
   Článok 2
   Rozhodnutie Politického a bezpečnostného výboru EU BAM/1/2017 sa zrušuje.
   Článok 3
   Toto rozhodnutie nadobúda účinnosť dňom jeho prijatia.
   Uplatňuje sa od 4. decembra 2017.

      V Bruseli 8. decembra 2017

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 327, 14.12.2005, s. 28.

      (2)  Rozhodnutie Politického a bezpečnostného výboru (SZBP) 2015/1128 zo 7. júla 2015 o vymenovaní vedúceho misie pomocnej hraničnej misie Európskej únie na hraničnom priechode v Rafahu (PHM EÚ v Rafahu) (EU BAM Rafah/1/2015) (Ú. v. EÚ L 184, 11.7.2015, s. 16).

      (3)  Rozhodnutie Rady (SZBP) 2017/1193 zo 4. júla 2017, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 172, 5.7.2017, s. 12).

      (4)  Rozhodnutie Politického a bezpečnostného výboru (SZBP) 2017/1280 z 11. júla 2017, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (PHM EÚ v Rafahu) (EU BAM Rafah/1/2017) (Ú. v. EÚ L 184, 15.7.2017, s. 63).


title: Rozhodnutie Politického a bezpečnostného výboru (SZBP) 2017/2438 z 19. decembra 2017 o vymenovaní vedúceho misie pozorovateľskej misie Európskej únie v Gruzínsku (EUMM Georgia) (EUMM GEORGIA/1/2017)

text:
               23.12.2017

               SK

               Úradný vestník Európskej únie

               L 344/39

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/2438
   z 19. decembra 2017
   o vymenovaní vedúceho misie pozorovateľskej misie Európskej únie v Gruzínsku (EUMM Georgia) (EUMM GEORGIA/1/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2010/452/SZBP z 12. augusta 2010 o pozorovateľskej misii Európskej únie v Gruzínsku, EUMM Georgia (1), a najmä na jeho článok 10 ods. 1,
   keďže:

               (1)

               Podľa rozhodnutia 2010/452/SZBP sa Politický a bezpečnostný výbor oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pozorovateľskej misie Európskej únie v Gruzínsku (EUMM Georgia) vrátane rozhodnutia o vymenovaní vedúceho misie.

               (2)

               Rozhodnutím Rady (SZBP) 2016/2238 (2) sa mandát misie EUMM Georgia predĺžil do 14. decembra 2018.

               (3)

               Vysoká predstaviteľka Únie pre zahraničné veci a bezpečnostnú politiku navrhla 15. decembra 2017 vymenovať pána Erika HØEGA za vedúceho misie EUMM Georgia od 15. decembra 2017 do 14. decembra 2018,

         PRIJAL TOTO ROZHODNUTIE:
   Článok 1
   Pán Erik HØEG sa týmto vymenúva za vedúceho misie EUMM Georgia na obdobie od 15. decembra 2017 do 14. decembra 2018.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 15. decembra 2017.

      V Bruseli 19. decembra 2017

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 213, 13.8.2010, s. 43.

      (2)  Rozhodnutie Rady (SZBP) 2016/2238 z 12. decembra 2016, ktorým sa mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia (Ú. v. EÚ L 337, 13.12.2016, s. 15).


title: Rozhodnutie Rady (EÚ) 2017/2431 z 11. decembra 2017 o pozícii, ktorá sa má v mene Európskej únie zaujať v Spoločnom výbore zriadenom Dohodou o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej, pokiaľ ide o prijatie rokovacieho poriadku Spoločného výboru a zriadenie dvoch osobitných pracovných skupín

text:
               23.12.2017

               SK

               Úradný vestník Európskej únie

               L 344/11

         ROZHODNUTIE RADY (EÚ) 2017/2431
   z 11. decembra 2017
   o pozícii, ktorá sa má v mene Európskej únie zaujať v Spoločnom výbore zriadenom Dohodou o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej, pokiaľ ide o prijatie rokovacieho poriadku Spoločného výboru a zriadenie dvoch osobitných pracovných skupín
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37,
   so zreteľom na Zmluvu o fungovaní Európskej únie, a najmä na jej články 207 a 209 v spojení s jej článkom 218 ods. 9,
   so zreteľom na návrh Európskej komisie a vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Dohoda o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej (1) (ďalej len „dohoda“) bola podpísaná 18. februára 2017 a podľa článku 59 ods. 2 a 3 dohody a článku 3 rozhodnutia Rady (EÚ) 2017/434 (2) sa predbežne vykonáva.

               (2)

               Podľa článku 49 dohody bol zriadený Spoločný výbor s cieľom zabezpečiť okrem iného riadne fungovanie a vykonávanie dohody. S cieľom prispieť k účinnému vykonávaniu dohody by mal Spoločný výbor prijať svoj rokovací poriadok.

               (3)

               Podľa článku 49 dohody sa Spoločný výbor môže rozhodnúť, že zriadi osobitné výbory alebo pracovné skupiny, aby mu pomáhali pri plnení jeho úloh.

               (4)

               Pozícia Únie v Spoločnom výbore, pokiaľ ide o prijatie rokovacieho poriadku Spoločného výboru a zriadenie osobitných pracovných skupín, by preto mala byť založená na pripojených návrhoch rozhodnutí Spoločného výboru,

         PRIJALA TOTO ROZHODNUTIE:
   Článok 1
   1.   Pozícia, ktorá sa má v mene Únie zaujať v Spoločnom výbore zriadenom podľa článku 49 dohody v súvislosti s:

               a)

               prijatím rokovacieho poriadku Spoločného výboru a

               b)

               zriadením dvoch osobitných pracovných skupín

         je založená na návrhoch rozhodnutí Spoločného výboru pripojených k tomuto rozhodnutiu.
   2.   Zástupcovia Únie v Spoločnom výbore môžu odsúhlasiť menšie zmeny v návrhoch rozhodnutí Spoločného výboru bez ďalšieho rozhodnutia Rady.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 11. decembra 2017

            Za Radu

            predsedníčka

         F. MOGHERINI

      (1)  Ú. v. EÚ L 67, 14.3.2017, s. 3.

      (2)  Rozhodnutie Rady (EÚ) 2017/434 z 13. februára 2017 o podpise v mene Únie a predbežnom vykonávaní Dohody o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej (Ú. v. EÚ L 67, 14.3.2017, s. 1).

      NÁVRH
      ROZHODNUTIE SPOLOČNÉHO VÝBORU EÚ – AFGANISTAN č. 1/2017
      z …,
      ktorým sa prijíma jeho rokovací poriadok
      SPOLOČNÝ VÝBOR EÚ – AFGANISTAN
      so zreteľom na Dohodu o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej, a najmä na jej článok 49 ods. 5,
      keďže:

                  (1)

                  Dohoda o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej (1) (ďalej len „dohoda“) bola podpísaná 18. februára 2017 a podľa článku 59 ods. 2 a 3 dohody a článku 3 rozhodnutia Rady (EÚ) 2017/434 (2) sa predbežne vykonáva.

                  (2)

                  Spoločný výbor bol zriadený podľa článku 49 dohody. Na vykonávanie zverených úloh by mal Spoločný výbor prijať svoj rokovací poriadok,

            PRIJAL TOTO ROZHODNUTIE:
      Článok 1
      Týmto sa prijíma rokovací poriadok Spoločného výboru uvedený v prílohe k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V … …

               Za Spoločný výbor EÚ – Afganistan

               predseda

         (1)  Ú. v. EÚ L 67, 14.3.2017, s. 3.

         (2)  Rozhodnutie Rady (EÚ) 2017/434 z 13. februára 2017 o podpise v mene Únie a predbežnom vykonávaní Dohody o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej (Ú. v. EÚ L 67, 14.3.2017, s. 1).

         PRÍLOHA

            Rokovací poriadok Spoločného výboru

         Článok 1
         Zloženie a predsedníctvo
         1.   Spoločný výbor plní svoje úlohy stanovené v článku 49 dohody.
         2.   Spoločný výbor sa skladá zo zástupcov zmluvných strán na najvyššej možnej úrovni a predsedá mu striedavo po dobu jedného kalendárneho roka zmluvná strana, ktorá je hostiteľom zasadnutia v príslušnom kalendárnom roku.
         3.   Spoločnému výboru striedavo predsedá minister financií Afganskej islamskej republiky a vysoký predstaviteľ Únie pre zahraničné veci a bezpečnostnú politiku. Títo môžu delegovať svoju právomoc predsedať všetkým alebo niektorým zasadnutiam Spoločného výboru na vyššieho úradníka.
         Článok 2
         Zasadnutia
         1.   Spoločný výbor zasadá raz ročne. Zasadnutia Spoločného výboru zvoláva predseda. Zasadnutia sa konajú striedavo v Bruseli a v Kábule v deň, ktorý sa stanoví po vzájomnej dohode. Mimoriadne zasadnutia Spoločného výboru sa môžu uskutočniť na žiadosť jednej zo zmluvných strán a so súhlasom zmluvných strán.
         2.   Ak s tým zmluvné strany súhlasia, zasadnutia Spoločného výboru sa môžu výnimočne konať prostredníctvom videokonferencie.
         Článok 3
         Účastníci
         1.   Každá zmluvná strana pred každým zasadnutím Spoločného výboru informuje predsedu o plánovanom zložení svojej delegácie.
         2.   Predseda môže so súhlasom zmluvných strán prizvať na zasadnutie odborníkov alebo zástupcov iných subjektov, aby pôsobili ako pozorovatelia alebo aby poskytli informácie o konkrétnej téme.
         Článok 4
         Verejnosť
         1.   Zasadnutia spoločného výboru sú neverejné, pokiaľ predseda so súhlasom zmluvných strán nerozhodne, že zasadnutie je verejné.
         2.   Ak sa to považuje za vhodné, Spoločný výbor môže vydávať verejné vyhlásenia.
         Článok 5
         Sekretariát
         Zástupca Európskej služby pre vonkajšiu činnosť a zástupca Afganskej islamskej republiky spoločne plnia funkciu tajomníkov Spoločného výboru. Všetky oznámenia predsedu a predsedovi sa postupujú tajomníkom. Korešpondencia predsedu a predsedovi môže prebiehať akoukoľvek písomnou formou vrátane elektronickej pošty.
         Článok 6
         Program zasadnutí
         1.   Predseda vypracúva predbežný program každého zasadnutia Spoločného výboru. Predbežný program sa spolu s príslušnými dokumentmi postupuje zmluvným stranám najneskôr 15 kalendárnych dní pred dňom konania zasadnutia.
         2.   Ktorákoľvek zmluvná strana môže požiadať predsedu, aby do programu zaradil určitý bod.
         3.   Spoločný výbor prijíma program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak s tým zmluvné strany súhlasia.
         4.   Za osobitných okolností môže predseda so súhlasom zmluvných strán skrátiť lehotu uvedenú v odseku 1 s cieľom zohľadniť požiadavky súvisiace s konkrétnym prípadom.
         Článok 7
         Zápisnica
         1.   Výsledok zasadnutí Spoločného výboru sa zaznamenáva vo forme schválenej zápisnice.
         2.   Predseda na každom zasadnutí zhrnie závery, ku ktorým dospel Spoločný výbor. Obaja tajomníci spoločne vypracúvajú návrh zápisnice na základe týchto záverov, pokiaľ možno na konci zasadnutia alebo najneskôr do 30 kalendárnych dní odo dňa konania zasadnutia.
         3.   Zmluvné strany schvaľujú návrh pokiaľ možno na konci zasadnutia alebo najneskôr do 45 kalendárnych dní odo dňa konania zasadnutia alebo v inej lehote, na ktorej sa zmluvné strany dohodnú. Keď zmluvné strany schvália návrh zápisnice, predseda a tajomníci podpíšu dve pôvodné vyhotovenia. Každá zmluvná strana dostane jedno pôvodné vyhotovenie.
         Článok 8
         Rozhodnutia a odporúčania
         1.   Rozhodnutia a odporúčania Spoločného výboru sa prijímajú na základe vzájomnej dohody zmluvných strán.
         2.   Rozhodnutia alebo odporúčania Spoločného výboru sa nazývajú „rozhodnutie“ alebo „odporúčanie“, pričom po názve nasleduje poradové číslo, dátum ich prijatia a opis ich predmetu. Každé rozhodnutie obsahuje dátum nadobudnutia účinnosti.
         3.   Spoločný výbor môže prijímať rozhodnutia alebo odporúčania písomným postupom. V takom prípade sa zmluvné strany dohodnú na dĺžke trvania tohto postupu. Ak po uplynutí tejto lehoty žiadna strana nevyjadrila nesúhlas s navrhovaným rozhodnutím alebo odporúčaním, predseda vyhlási dané rozhodnutie alebo odporúčanie za prijaté na základe vzájomnej dohody.
         4.   Rozhodnutia a odporúčania Spoločného výboru sa vyhotovujú v dvoch autentických vyhotoveniach podpísaných predsedom.
         5.   Každá zmluvná strana môže uverejniť rozhodnutia a odporúčania Spoločného výboru vo svojej príslušnej úradnej tlači.
         Článok 9
         Výdavky
         1.   Každá zmluvná strana znáša výdavky, ktoré jej vzniknú v súvislosti s účasťou na zasadnutiach Spoločného výboru, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Každá zmluvná strana znáša výdavky, ktoré jej vzniknú v súvislosti s tlmočením na zasadaniach a prekladmi.
         3.   Hostiteľská strana znáša výdavky v súvislosti s organizáciou zasadnutí a rozmnožením dokumentov.
         Článok 10
         Osobitné výbory a pracovné skupiny
         1.   Spoločný výbor môže zriadiť osobitné výbory alebo pracovné skupiny, aby mu pomáhali pri plnení jeho úloh.
         2.   Spoločný výbor môže rozhodnúť o zrušení ktoréhokoľvek existujúceho osobitného výboru alebo pracovnej skupiny, schváliť alebo zmeniť ich mandát.
         3.   Osobitné výbory alebo pracovné skupiny vypracúvajú podrobné správy o svojej činnosti a predkladajú ich Spoločnému výboru po každom svojom zasadnutí a môžu predkladať Spoločnému výboru odporúčania.

      NÁVRH
      ROZHODNUTIE SPOLOČNÉHO VÝBORU EÚ – AFGANISTAN č. 2/2017
      z …,
      ktorým sa zriaďujú dve osobitné pracovné skupiny a schvaľuje sa ich mandát
      SPOLOČNÝ VÝBOR EÚ – AFGANISTAN
      so zreteľom na Dohodu o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej, a najmä na jej článok 49 ods. 3 a na článok 10 rokovacieho výboru Spoločného výboru,
      keďže:

                  (1)

                  Dohoda o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej (1) (ďalej len „dohoda“) bola podpísaná 18. februára 2017 a podľa jej článku 59 sa predbežne vykonáva.

                  (2)

                  S cieľom prispieť k účinnému vykonávaniu dohody by sa mal vytvoriť jej inštitucionálny rámec.

                  (3)

                  Podľa článku 49 ods. 3 dohody a článku 10 rokovacieho poriadku Spoločného výboru môže Spoločný výbor rozhodnúť o zriadení osobitných výborov alebo pracovných skupín, aby mu pomáhali pri plnení jeho úloh.

                  (4)

                  S cieľom umožniť diskusie na odbornej úrovni o kľúčových oblastiach, ktoré patria do rozsahu pôsobnosti dohody, by sa mali zriadiť osobitné pracovné skupiny. Zmluvné strany sa môžu takisto dohodnúť na zmene zoznamu osobitných výborov alebo pracovných skupín a/alebo rozsahu ich pôsobnosti.

                  (5)

                  Osobitné pracovné skupiny by mali začať včas fungovať,

            PRIJAL TOTO ROZHODNUTIE:
      Článok 1
      Týmto sa zriaďujú osobitné pracovné skupiny uvedené v prílohe A. Mandát osobitných pracovných skupín je uvedený v prílohe B.
      Článok 2
      Toto rozhodnutie nadobúda účinnosť dňom jeho prijatia.

         V … …

               Za Spoločný výbor EÚ – Afganistan

               predseda

         (1)  Ú. v. EÚ L 67, 14.3.2017, s. 3.

         PRÍLOHA A

            Spoločný výbor EÚ – Afganistan

            Osobitné pracovné skupiny

                     1.

                     Osobitná pracovná skupina pre ľudské práva, dobrú správu vecí verejných a migráciu.

                     2.

                     Osobitná pracovná skupina pre hospodársky a sociálny rozvoj.

            PRÍLOHA B

               Mandát osobitných pracovných skupín zriadených Dohodou o spolupráci, partnerstve a rozvoji medzi Európskou úniou a jej členskými štátmi na jednej strane a Afganskou islamskou republikou na strane druhej

            Článok 1
            Osobitné pracovné skupiny môžu diskutovať o vykonávaní dohody v oblastiach, ktoré pokrývajú. Môžu diskutovať aj o témach alebo osobitných projektoch súvisiacich s príslušnými oblasťami dvojstrannej spolupráce.
            Článok 2
            Osobitné pracovné skupiny podliehajú Spoločnému výboru. Podávajú správy a predkladajú svoje zápisnice a závery predsedovi Spoločného výboru do 30 kalendárnych dní po každom zasadnutí.
            Článok 3
            1.   Osobitné pracovné skupiny sa skladajú zo zástupcov zmluvných strán.
            2.   Osobitné pracovné skupiny môžu prizvať na svoje zasadnutia odborníkov a môžu ich vypočuť v súvislosti s osobitnými bodmi programu.
            Článok 4
            Osobitným pracovným skupinám predsedá zmluvná strana, ktorá práve predsedá Spoločnému výboru.
            Článok 5
            Funkciu tajomníkov osobitných pracovných skupín plnia spoločne zástupca Európskej únie a zástupca vlády Afganistanu.
            Článok 6
            1.   Osobitné pracovné skupiny zasadajú vždy, keď si to vyžadujú okolnosti, na základe písomnej žiadosti ktorejkoľvek zo zmluvných strán a najmenej raz do roka. Každé zasadnutie sa koná na mieste a v deň, na ktorom sa zmluvné strany spoločne dohodli.
            2.   Keď jedna zmluvná strana požiada o zvolanie zasadnutia osobitnej pracovnej skupiny, tajomník druhej zmluvnej strany odpovie na túto žiadosť do 15 pracovných dní od jej prijatia. V obzvlášť naliehavých prípadoch môže byť zasadnutie osobitnej pracovnej skupiny zvolané v kratšom čase, ak s tým zmluvné strany súhlasia.
            3.   Zasadnutia osobitných pracovných skupín zvolávajú spoločne obaja tajomníci.
            Článok 7
            1.   Ktorákoľvek zmluvná strana môže požiadať predsedu, aby do programu zasadnutia osobitnej pracovnej skupiny zaradil určitý bod. Body na zaradenie do programu sa predkladajú tajomníkom najneskôr 15 pracovných dní pred dňom konania daného zasadnutia. Akákoľvek podporná dokumentácia sa tajomníkom predkladá najneskôr 10 pracovných dní pred zasadnutím.
            2.   Tajomníci oznámia zmluvným stranám návrh programu najneskôr 5 pracovných dní pred zasadnutím. Za výnimočných okolností sa so súhlasom zmluvných strán môžu body zaradiť do programu aj v kratšej lehote.
            Článok 8
            1.   Tajomníci spoločne vypracúvajú návrh zápisnice z každého zasadnutia.
            2.   Zasadnutia osobitných pracovných skupín sú neverejné, pokiaľ predseda so súhlasom zmluvných strán nerozhodne, že zasadnutie je verejné.


title: Rozhodnutie Rady (EÚ, Euratom) 2017/2461 z 12. decembra 2017, ktorým sa mení rokovací poriadok Rady

text:
               29.12.2017

               SK

               Úradný vestník Európskej únie

               L 348/36

         ROZHODNUTIE RADY (EÚ, Euratom) 2017/2461
   z 12. decembra 2017,
   ktorým sa mení rokovací poriadok Rady
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na článok 11 ods. 6 rokovacieho poriadku Rady (1),
   keďže:

               (1)

               Pri prijímaní aktu Radou, ktorá sa uznáša kvalifikovanou väčšinou, sa musí overiť, či členské štáty tvoriace kvalifikovanú väčšinu predstavujú aspoň 65 % počtu obyvateľov Únie.

               (2)

               Uvedený percentuálny podiel sa vypočíta na základe číselných údajov o počte obyvateľov uvedených v prílohe III k rokovaciemu poriadku Rady („rokovací poriadok“).

               (3)

               V článku 11 ods. 6 rokovacieho poriadku sa stanovuje, že Rada má každoročne s účinnosťou od 1. januára upraviť číselné údaje stanovené v uvedenej prílohe podľa údajov, ktoré má Štatistický úrad Európskej únie k dispozícii 30. septembra predchádzajúceho roku.

               (4)

               Rokovací poriadok by sa mal preto na rok 2018 zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha III k rokovaciemu poriadku sa nahrádza takto:
   „
         PRÍLOHA III
         Údaje o počte obyvateľov Únie a počte obyvateľov jednotlivých členských štátov na účely vykonávania ustanovení o hlasovaní kvalifikovanou väčšinou v Rade
         Na účely vykonávania článku 16 ods. 4 Zmluvy o EÚ a článku 238 ods. 2 a 3 ZFEÚ sa počet obyvateľov Únie a počet obyvateľov jednotlivých členských štátov, ako aj percentuálny podiel počtu obyvateľov každého členského štátu vo vzťahu k počtu obyvateľov Únie, stanovuje na obdobie od 1. januára 2018 do 31. decembra 2018 takto:

                     Členský štát

                     Počet obyvateľov

                     Percentuálny podiel z počtu obyvateľov Únie (%)

                     Nemecko

                     82 437 641

                     16,10

                     Francúzsko

                     67 024 633

                     13,09

                     Spojené kráľovstvo

                     65 808 573

                     12,85

                     Taliansko

                     61 219 113

                     11,95

                     Španielsko

                     46 528 966

                     9,08

                     Poľsko

                     37 972 964

                     7,41

                     Rumunsko

                     19 638 309

                     3,83

                     Holandsko

                     17 220 721

                     3,36

                     Belgicko

                     11 365 834

                     2,22

                     Grécko

                     10 757 293

                     2,10

                     Česká republika

                     10 467 628

                     2,04

                     Portugalsko

                     10 309 573

                     2,01

                     Švédsko

                     10 080 000

                     1,97

                     Maďarsko

                     9 797 561

                     1,91

                     Rakúsko

                     8 752 500

                     1,71

                     Bulharsko

                     7 101 859

                     1,39

                     Dánsko

                     5 743 947

                     1,12

                     Fínsko

                     5 499 447

                     1,07

                     Slovensko

                     5 435 343

                     1,06

                     Írsko

                     4 774 833

                     0,93

                     Chorvátsko

                     4 154 213

                     0,81

                     Litva

                     2 847 904

                     0,56

                     Slovinsko

                     2 065 895

                     0,40

                     Lotyšsko

                     1 950 116

                     0,38

                     Estónsko

                     1 315 635

                     0,26

                     Cyprus

                     854 802

                     0,17

                     Luxembursko

                     589 370

                     0,12

                     Malta

                     440 433

                     0,09

                     EÚ 28

                     512 155 106

                     Hranica (65 %)

                     332 900 819

               “
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2018.

      V Bruseli 12. decembra 2017

            Za Radu

            predseda

         S. MIKSER

      (1)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie Rady (EÚ) 2017/2458 z 18. decembra 2017 o uzavretí Dohody o vedeckej a technickej spolupráci medzi Európskou úniou a Jordánskym hášimovským kráľovstvom, ktorou sa stanovujú podmienky účasti Jordánskeho hášimovského kráľovstva na Partnerstve pre výskum a inováciu v oblasti Stredozemia (PRIMA)

text:
               29.12.2017

               SK

               Úradný vestník Európskej únie

               L 348/27

         ROZHODNUTIE RADY (EÚ) 2017/2458
   z 18. decembra 2017
   o uzavretí Dohody o vedeckej a technickej spolupráci medzi Európskou úniou a Jordánskym hášimovským kráľovstvom, ktorou sa stanovujú podmienky účasti Jordánskeho hášimovského kráľovstva na Partnerstve pre výskum a inováciu v oblasti Stredozemia (PRIMA)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 druhým pododsekom písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rozhodnutie Európskeho parlamentu a Rady (EÚ) 2017/1324 (2) upravuje účasť Únie na Partnerstve pre výskum a inováciu v oblasti Stredozemia (ďalej len „PRIMA“), na ktorom sa spoločne podieľajú niektoré členské štáty.

               (2)

               Jordánske hášimovské kráľovstvo (ďalej len „Jordánsko“) vyjadrilo želanie pripojiť sa k programu PRIMA ako zúčastnený štát a rovnocenne s členskými štátmi a tretími krajinami pridruženými k programu Horizont 2020 – rámcovému programu pre výskum a inováciu (2014 – 2020), ktoré sa zúčastňujú na programe PRIMA.

               (3)

               V súlade s článkom 1 ods. 2 rozhodnutia (EÚ) 2017/1324 sa Jordánsko stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Jordánska na programe PRIMA.

               (4)

               V súlade s rozhodnutím Rady (EÚ) 2017/2211 (3) Dohoda o vedeckej a technickej spolupráci medzi Európskou úniou a Jordánskym hášimovským kráľovstvom, ktorou sa stanovujú podmienky účasti Jordánskeho hášimovského kráľovstva na Partnerstve pre výskum a inováciu v oblasti Stredozemia (PRIMA) (ďalej len „dohoda“), bola podpísaná 10. novembra 2017, s výhradou jej uzavretia k neskoršiemu dátumu.

               (5)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o vedeckej a technickej spolupráci medzi Európskou úniou a Jordánskym hášimovským kráľovstvom, ktorou sa stanovujú podmienky účasti Jordánskeho hášimovského kráľovstva na Partnerstve pre výskum a inováciu v oblasti Stredozemia (PRIMA).
   Text dohody je pripojený k tomuto rozhodnutiu.
   Článok 2
   Predseda Rady v mene Únie vykoná oznámenie podľa článku 4 ods. 2 dohody (4).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 18. decembra 2017

            Za Radu

            predsedníčka

         K. SIMSON

      (1)  Súhlas z 30. novembra 2017 (zatiaľ neuverejnený v úradnom vestníku).

      (2)  Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).

      (3)  Rozhodnutie Rady (EÚ) 2017/2211 z 25. septembra 2017 o podpise Dohody o vedeckej a technickej spolupráci medzi Európskou úniou a Jordánskym hášimovským kráľovstvom, ktorou sa stanovujú podmienky účasti Jordánskeho hášimovského kráľovstva na Partnerstve pre výskum a inováciu v oblasti Stredozemia (PRIMA) v mene Únie (Ú. v. EÚ L 316, 1.12.2017, s. 13).

      (4)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2017/2456 z 18. decembra 2017 o uzavretí Dohody o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA)

text:
               29.12.2017

               SK

               Úradný vestník Európskej únie

               L 348/23

         ROZHODNUTIE RADY (EÚ) 2017/2456
   z 18. decembra 2017
   o uzavretí Dohody o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 druhým pododsekom písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rozhodnutie Európskeho parlamentu a Rady (EÚ) 2017/1324 (2) upravuje účasť Únie na Partnerstve pre výskum a inováciu v oblasti Stredozemia (ďalej len „PRIMA“), na ktorom sa spoločne podieľajú niektoré členské štáty.

               (2)

               Alžírska demokratická ľudová republika (ďalej len „Alžírsko“) vyjadrila želanie pripojiť sa k programu PRIMA ako zúčastnený štát a rovnocenne s členskými štátmi a tretími krajinami pridruženými k programu Horizont 2020 – rámcovému programu pre výskum a inováciu (2014 – 2020), ktoré sa zúčastňujú na programe PRIMA.

               (3)

               V súlade s článkom 1 ods. 2 rozhodnutia (EÚ) 2017/1324 sa Alžírsko stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Alžírska na programe PRIMA.

               (4)

               V súlade s rozhodnutím Rady (EÚ) 2017/2209 (3) Dohoda o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA) (ďalej len „dohoda“), bola podpísaná 26. októbra 2017, s výhradou jej uzavretia k neskoršiemu dátumu.

               (5)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA) (4).
   Článok 2
   Predseda Rady v mene Únie vykoná oznámenie podľa článku 5 ods. 2 dohody (5).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 18. decembra 2017

            Za Radu

            predsedníčka

         K. SIMSON

      (1)  Súhlas z 30. novembra 2017 (zatiaľ neuverejnený v úradnom vestníku)

      (2)  Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).

      (3)  Rozhodnutie Rady (EÚ) 2017/2209 z 25. septembra 2017 o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Alžírskou demokratickou ľudovou republikou, ktorou sa stanovujú podmienky účasti Alžírskej demokratickej ľudovej republiky na Partnerstve pre výskum a inováciu v oblasti Stredozemia (PRIMA) (Ú. v. EÚ L 316, 1.12.2017, s. 1).

      (4)  Dohoda je uverejnená v Ú. v. EÚ L 316 z 1.12.2017, s. 3 spolu s rozhodnutím o podpise.

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2017/2462 z 18. decembra 2017, ktorým sa Luxembursko a Rumunsko oprávňujú prijať v záujme Európskej únie pristúpenie Gruzínska a Juhoafrickej republiky k Haagskemu dohovoru z roku 1980 o občianskoprávnych aspektoch medzinárodných únosov detí

text:
               29.12.2017

               SK

               Úradný vestník Európskej únie

               L 348/38

         ROZHODNUTIE RADY (EÚ) 2017/2462
   z 18. decembra 2017,
   ktorým sa Luxembursko a Rumunsko oprávňujú prijať v záujme Európskej únie pristúpenie Gruzínska a Juhoafrickej republiky k Haagskemu dohovoru z roku 1980 o občianskoprávnych aspektoch medzinárodných únosov detí
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 3 v spojení s jej článkom 218,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               Európska únia si stanovila za jeden zo svojich cieľov presadzovanie ochrany práv dieťaťa, ako sa uvádza v článku 3 Zmluvy o Európskej únii. Opatrenia na ochranu detí pred neoprávneným premiestnením alebo zadržiavaním sú zásadnou súčasťou tejto politiky.

               (2)

               Rada prijala nariadenie (ES) č. 2201/2003 (2) (ďalej len „nariadenie Brusel IIa“), ktorého cieľom je chrániť deti pred škodlivými účinkami neoprávneného premiestnenia alebo zadržiavania a stanoviť postupy na zabezpečenie ich bezodkladného návratu do štátu ich obvyklého pobytu, ako aj zabezpečiť pre ne ochranu práv styku a opatrovníckych práv.

               (3)

               Nariadením Brusel IIa sa dopĺňa a posilňuje Haagsky dohovor z 25. októbra 1980 o občianskoprávnych aspektoch medzinárodných únosov detí (ďalej len „Haagsky dohovor z roku 1980“), ktorým sa na medzinárodnej úrovni stanovuje systém povinností a spolupráce medzi zmluvnými štátmi a medzi ústrednými orgánmi a ktorý má za cieľ zabezpečiť bezodkladný návrat neoprávnene premiestnených alebo zadržiavaných detí.

               (4)

               Všetky členské štáty Únie sú zmluvnými stranami Haagskeho dohovoru z roku 1980.

               (5)

               Únia nabáda tretie štáty, aby pristúpili k Haagskemu dohovoru z roku 1980, a podporuje správne vykonávanie Haagskeho dohovoru z roku 1980 okrem iného účasťou – spolu s členskými štátmi – v osobitných výboroch, ktoré pravidelne zvoláva Haagska konferencia medzinárodného práva súkromného.

               (6)

               Spoločný právny rámec platný vo vzťahu medzi členskými štátmi Únie a tretími štátmi by mohol byť najlepším riešením citlivých prípadov medzinárodných únosov detí.

               (7)

               V Haagskom dohovore z roku 1980 sa stanovuje, že sa uplatňuje medzi pristupujúcim štátom a zmluvnými štátmi, ktoré vyhlásili, že toto pristúpenie prijali.

               (8)

               Haagsky dohovor z roku 1980 neumožňuje organizáciám regionálnej ekonomickej integrácie, akou je Únia, stať sa jeho zmluvnou stranou. Únia preto nemôže pristúpiť k uvedenému dohovoru a ani uložiť vyhlásenie o prijatí pristupujúceho štátu.

               (9)

               Na základe stanoviska Súdneho dvora Európskej únie 1/13 (3) patria vyhlásenia o prijatí podľa Haagskeho dohovoru z roku 1980 do výlučnej vonkajšej právomoci Únie.

               (10)

               Gruzínsko uložilo svoju listinu o pristúpení k Haagskemu dohovoru z roku 1980 dňa 24. júla 1997. Haagsky dohovor z roku 1980 nadobudol platnosť pre Gruzínsko 1. októbra 1997.

               (11)

               Všetky dotknuté členské štáty s výnimkou Dánska, Luxemburska a Rumunska už prijali pristúpenie Gruzínska k Haagskemu dohovoru z roku 1980. Gruzínsko prijalo pristúpenie Bulharska, Estónska, Litvy, Lotyšska a Malty k Haagskemu dohovoru z roku 1980. Posúdenie situácie v Gruzínsku viedlo k záveru, že Luxembursko a Rumunsko sú v pozícii, aby prijali v záujme Únie pristúpenie Gruzínska v súlade s podmienkami Haagskeho dohovoru z roku 1980.

               (12)

               Juhoafrická republika uložila svoju listinu o pristúpení k Haagskemu dohovoru z roku 1980 dňa 8. júla 1997. Haagsky dohovor z roku 1980 nadobudol platnosť pre Juhoafrickú republiku 1. októbra 1997.

               (13)

               Všetky dotknuté členské štáty s výnimkou Luxemburska a Rumunska už prijali pristúpenie Juhoafrickej republiky k Haagskemu dohovoru z roku 1980. Juhoafrická republika prijala pristúpenie Bulharska, Estónska, Litvy, Lotyšska a Malty k Haagskemu dohovoru z roku 1980. Posúdenie situácie v Juhoafrickej republike viedlo k záveru, že Luxembursko a Rumunsko sú v pozícii, aby prijali v záujme Únie pristúpenie Juhoafrickej republiky v súlade s podmienkami Haagskeho dohovoru z roku 1980.

               (14)

               Preto by sa Luxembursko a Rumunsko mali oprávniť, aby v záujme Únie uložili svoje vyhlásenia o prijatí pristúpenia Gruzínska a Juhoafrickej republiky k Haagskemu dohovoru z roku 1980 v súlade s podmienkami stanovenými v tomto rozhodnutí. Ostatné členské štáty Únie, ktoré už pristúpenie Gruzínska a Juhoafrickej republiky k Haagskemu dohovoru z roku 1980 prijali, by nemali uložiť nové vyhlásenia o prijatí, keďže existujúce vyhlásenia zostávajú podľa medzinárodného práva verejného v platnosti.

               (15)

               Spojené kráľovstvo a Írsko sú viazané nariadením Brusel IIa a zúčastňujú sa na prijatí a uplatňovaní tohto rozhodnutia.

               (16)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   1.   Luxembursko a Rumunsko sa týmto oprávňujú v záujme Únie prijať pristúpenie Gruzínska a Juhoafrickej republiky k Haagskemu dohovoru z roku 1980.
   2.   Luxembursko a Rumunsko uložia najneskôr do 19. decembra 2018 vyhlásenie o prijatí pristúpenia Gruzínska a Juhoafrickej republiky k Haagskemu dohovoru z roku 1980 v záujme Únie v tomto znení:

      „[ČLENSKÝ ŠTÁT – úplný názov] vyhlasuje, že prijíma pristúpenie Gruzínska a Juhoafrickej republiky k Haagskemu dohovoru z 25. októbra 1980 o občianskoprávnych aspektoch medzinárodných únosov detí v súlade s rozhodnutím Rady (EÚ) 2017/2462“.

   3.   Luxembursko a Rumunsko informujú Radu a Komisiu o uložení svojich vyhlásení o prijatí pristúpenia Gruzínska a Juhoafrickej republiky k Haagskemu dohovoru z roku 1980 a oznámia Komisii znenie uvedených vyhlásení do dvoch mesiacov od ich uloženia.
   Článok 2
   Tie členské štáty, ktoré uložili svoje vyhlásenia o prijatí pristúpenia Gruzínska a Juhoafrickej republiky k Haagskemu dohovoru z roku 1980 pred dátumom prijatia tohto rozhodnutia, neukladajú nové vyhlásenia.
   Článok 3
   Toto rozhodnutie nadobúda účinnosť dňom jeho oznámenia.
   Článok 4
   Toto rozhodnutie je určené Luxembursku a Rumunsku.

      V Bruseli 18. decembra 2017

            Za Radu

            predsedníčka

         K. SIMSON

      (1)  Stanovisko z 30. novembra 2017 (zatiaľ neuverejnené v úradnom vestníku).

      (2)  Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, 23.12.2003, s. 1).

      (3)  ECLI:EU:C:2014:2303.


title: Rozhodnutie Rady (EÚ) 2017/2457 z 18. decembra 2017 o uzavretí Dohody o vedeckej a technickej spolupráci medzi Európskou úniou a Egyptskou arabskou republikou, ktorou sa stanovujú podmienky účasti Egyptskej arabskej republiky na Partnerstve pre výskum a inováciu v oblasti Stredozemia (PRIMA)

text:
               29.12.2017

               SK

               Úradný vestník Európskej únie

               L 348/25

         ROZHODNUTIE RADY (EÚ) 2017/2457
   z 18. decembra 2017
   o uzavretí Dohody o vedeckej a technickej spolupráci medzi Európskou úniou a Egyptskou arabskou republikou, ktorou sa stanovujú podmienky účasti Egyptskej arabskej republiky na Partnerstve pre výskum a inováciu v oblasti Stredozemia (PRIMA)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 druhým pododsekom písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rozhodnutie Európskeho parlamentu a Rady (EÚ) 2017/1324 (2) upravuje účasť Únie na Partnerstve pre výskum a inováciu v oblasti Stredozemia (ďalej len „PRIMA“), na ktorom sa spoločne podieľajú niektoré členské štáty.

               (2)

               Egyptská arabská republika (ďalej len „Egypt“) vyjadrila želanie pripojiť sa k programu PRIMA ako zúčastnený štát a rovnocenne s členskými štátmi a tretími krajinami pridruženými k programu Horizont 2020 – rámcovému programu pre výskum a inováciu (2014 – 2020), ktoré sa zúčastňujú na programe PRIMA.

               (3)

               V súlade s článkom 1 ods. 2 rozhodnutia (EÚ) 2017/1324 sa Egypt stane zúčastneným štátom programu PRIMA, ak s Úniou uzavrie medzinárodnú dohodu o vedeckej a technickej spolupráci, ktorou sa stanovia podmienky účasti Egypta na programe PRIMA.

               (4)

               V súlade s rozhodnutím Rady (EÚ) 2017/2210 (3) Dohoda o vedeckej a technickej spolupráci medzi Európskou úniou a Egyptskou arabskou republikou, ktorou sa stanovujú podmienky účasti Egyptskej arabskej republiky na Partnerstve pre výskum a inováciu v oblasti Stredozemia (PRIMA) (ďalej len „dohoda“), bola podpísaná 27. októbra 2017, s výhradou jej uzavretia k neskoršiemu dátumu.

               (5)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o vedeckej a technickej spolupráci medzi Európskou úniou a Egyptskou arabskou republikou, ktorou sa stanovujú podmienky účasti Egyptskej arabskej republiky na Partnerstve pre výskum a inováciu v oblasti Stredozemia (PRIMA) (4).
   Článok 2
   Predseda Rady v mene Únie vykoná oznámenie podľa článku 4 ods. 2 dohody (5).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 18. decembra 2017

            Za Radu

            predsedníčka

         K. SIMSON

      (1)  Súhlas z 30. novembra 2017 (zatiaľ neuverejnený v úradnom vestníku).

      (2)  Rozhodnutie Európskeho parlamentu a Rady (EÚ) 2017/1324 zo 4. júla 2017 o účasti Únie na Partnerstve pre výskum a inováciu v oblasti Stredozemia (PRIMA), na ktorom sa spoločne podieľajú niektoré členské štáty (Ú. v. EÚ L 185, 18.7.2017, s. 1).

      (3)  Rozhodnutie Rady (EÚ) 2017/2210 z 25. septembra 2017 o podpise v mene Únie a predbežnom vykonávaní Dohody o vedeckej a technickej spolupráci medzi Európskou úniou a Egyptskou arabskou republikou, ktorou sa stanovujú podmienky účasti Egyptskej arabskej republiky na Partnerstve pre výskum a inováciu v oblasti Stredozemia (PRIMA) (Ú. v. EÚ L 316, 1.12.2017, s. 7).

      (4)  Dohoda je uverejnená v Ú. v. EÚ L 316 z 1.12.2017, s. 9 spolu s rozhodnutím o podpise.

      (5)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2017/2463 z 18. decembra 2017, ktorým sa Holandsko, Chorvátsko, Portugalsko a Rumunsko oprávňujú prijať v záujme Európskej únie pristúpenie San Marína k Haagskemu dohovoru z roku 1980 o občianskoprávnych aspektoch medzinárodných únosov detí

text:
               29.12.2017

               SK

               Úradný vestník Európskej únie

               L 348/41

         ROZHODNUTIE RADY (EÚ) 2017/2463
   z 18. decembra 2017,
   ktorým sa Holandsko, Chorvátsko, Portugalsko a Rumunsko oprávňujú prijať v záujme Európskej únie pristúpenie San Marína k Haagskemu dohovoru z roku 1980 o občianskoprávnych aspektoch medzinárodných únosov detí
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 3 v spojení s jej článkom 218,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               Európska únia si stanovila za jeden zo svojich cieľov presadzovanie ochrany práv dieťaťa, ako sa uvádza v článku 3 Zmluvy o Európskej únii. Opatrenia na ochranu detí pred neoprávneným premiestnením alebo zadržiavaním sú zásadnou súčasťou tejto politiky.

               (2)

               Rada prijala nariadenie (ES) č. 2201/2003 (2) (ďalej len „nariadenie Brusel IIa“), ktorého cieľom je chrániť deti pred škodlivými účinkami neoprávneného premiestnenia alebo zadržiavania a stanoviť postupy na zabezpečenie ich bezodkladného návratu do štátu ich obvyklého pobytu, ako aj zabezpečiť pre ne ochranu práv styku a opatrovníckych práv.

               (3)

               Nariadením Brusel IIa sa dopĺňa a posilňuje Haagsky dohovor z 25. októbra 1980 o občianskoprávnych aspektoch medzinárodných únosov detí (ďalej len „Haagsky dohovor z roku 1980“), ktorým sa na medzinárodnej úrovni stanovuje systém povinností a spolupráce medzi zmluvnými štátmi a medzi ústrednými orgánmi a ktorý má za cieľ zabezpečiť bezodkladný návrat neoprávnene premiestnených alebo zadržiavaných detí.

               (4)

               Všetky členské štáty Únie sú zmluvnými stranami Haagskeho dohovoru z roku 1980.

               (5)

               Únia nabáda tretie štáty, aby pristúpili k Haagskemu dohovoru z roku 1980, a podporuje správne vykonávanie Haagskeho dohovoru z roku 1980 okrem iného účasťou – spolu s členskými štátmi – v osobitných výboroch, ktoré pravidelne zvoláva Haagska konferencia medzinárodného práva súkromného.

               (6)

               Spoločný právny rámec platný vo vzťahu medzi členskými štátmi Únie a tretími štátmi by mohol byť najlepším riešením citlivých prípadov medzinárodných únosov detí.

               (7)

               V Haagskom dohovore z roku 1980 sa stanovuje, že sa uplatňuje medzi pristupujúcim štátom a zmluvnými štátmi, ktoré vyhlásili, že toto pristúpenie prijali.

               (8)

               Haagsky dohovor z roku 1980 neumožňuje organizáciám regionálnej ekonomickej integrácie, akou je Únia, stať sa jeho zmluvnou stranou. Únia preto nemôže pristúpiť k uvedenému dohovoru a ani uložiť vyhlásenie o prijatí pristupujúceho štátu.

               (9)

               Na základe stanoviska Súdneho dvora Európskej únie 1/13 (3) patria vyhlásenia o prijatí podľa Haagskeho dohovoru z roku 1980 do výlučnej vonkajšej právomoci Únie.

               (10)

               San Maríno uložilo svoju listinu o pristúpení k Haagskemu dohovoru z roku 1980 dňa 14. decembra 2006. Haagsky dohovor z roku 1980 nadobudol platnosť pre San Maríno 1. marca 2007.

               (11)

               Všetky dotknuté členské štáty s výnimkou Dánska, Holandska, Chorvátska, Portugalska a Rumunska už prijali pristúpenie San Marína k Haagskemu dohovoru z roku 1980. Posúdenie situácie v San Maríne viedlo k záveru, že Holandsko, Chorvátsko, Portugalsko a Rumunsko sú v pozícii, aby prijali v záujme Únie pristúpenie San Marína v súlade s podmienkami Haagskeho dohovoru z roku 1980.

               (12)

               Preto by sa Holandsko, Chorvátsko, Portugalsko a Rumunsko mali oprávniť, aby v záujme Únie uložili svoje vyhlásenia o prijatí pristúpenia San Marína k Haagskemu dohovoru z roku 1980 v súlade s podmienkami stanovenými v tomto rozhodnutí. Ostatné členské štáty Únie, ktoré už pristúpenie San Marína k Haagskemu dohovoru z roku 1980 prijali, by nemali uložiť nové vyhlásenia o prijatí, keďže existujúce vyhlásenia zostávajú podľa medzinárodného práva verejného v platnosti.

               (13)

               Spojené kráľovstvo a Írsko sú viazané nariadením Brusel IIa a zúčastňujú sa na prijatí a uplatňovaní tohto rozhodnutia.

               (14)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   1.   Holandsko, Chorvátsko, Portugalsko a Rumunsko sa týmto oprávňujú v záujme Únie prijať pristúpenie San Marína k Haagskemu dohovoru z roku 1980.
   2.   Členské štáty uvedené v odseku 1 uložia najneskôr do 19. decembra 2018 vyhlásenie o prijatí pristúpenia San Marína k Haagskemu dohovoru z roku 1980 v záujme Únie v tomto znení:

      „[ČLENSKÝ ŠTÁT – úplný názov] vyhlasuje, že prijíma pristúpenie San Marína k Haagskemu dohovoru z 25. októbra 1980 o občianskoprávnych aspektoch medzinárodných únosov detí v súlade s rozhodnutím Rady (EÚ) 2017/2463.“.

   3.   Členské štáty uvedené v odseku 1 informujú Radu a Komisiu o uložení svojich vyhlásení o prijatí pristúpenia San Marína k Haagskemu dohovoru z roku 1980 a oznámia Komisii znenie uvedených vyhlásení do dvoch mesiacov od ich uloženia.
   Článok 2
   Tie členské štáty, ktoré uložili svoje vyhlásenia o prijatí pristúpenia San Marína k Haagskemu dohovoru z roku 1980 pred dátumom prijatia tohto rozhodnutia, neukladajú nové vyhlásenia.
   Článok 3
   Toto rozhodnutie nadobúda účinnosť dňom jeho oznámenia.
   Článok 4
   Toto rozhodnutie je určené Holandsku, Chorvátsku, Portugalsku a Rumunsku.

      V Bruseli 18. decembra 2017

            Za Radu

            predsedníčka

         K. SIMSON

      (1)  Stanovisko z 30. novembra 2017 (zatiaľ neuverejnené v úradnom vestníku).

      (2)  Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, 23.12.2003, s. 1).

      (3)  ECLI:EU:C:2014:2303.


               9.2.2018

               SK

               Úradný vestník Európskej únie

               C 50/150

         P8_TA(2016)0074
   Nevznesenie námietky: výcvik, skúšanie a pravidelné preverovanie pilotov v oblasti výkonnostnej navigácie
   Rozhodnutie Európskeho parlamentu nevzniesť námietku voči návrhu nariadenia Komisie, ktorým sa mení nariadenie Komisie (EÚ) č. 1178/2011, pokiaľ ide o výcvik, skúšanie a pravidelné preverovanie pilotov v oblasti výkonnostnej navigácie (D042244/03 – 2016/2545(RPS))
   (2018/C 050/18)

      Európsky parlament,

               —

               so zreteľom na návrh nariadenia Komisie (D042244/03,

               —

               so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES (1), a najmä na jeho článok 7 ods. 6,

               —

               so zreteľom na stanovisko predložené 18. decembra 2015 výborom, ktorý je uvedený v článku 65 vyššie uvedeného nariadenia,

               —

               so zreteľom na list Komisie z 12. februára 2016, ktorým ho žiada, aby oznámil, že nevznesie námietku voči návrhu nariadenia,

               —

               so zreteľom na list Výboru pre dopravu a cestovný ruch predsedovi Konferencie predsedov výborov z 23. februára 2016,

               —

               so zreteľom na článok 5a ods. 3 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2),

               —

               so zreteľom na odporúčanie pre rozhodnutie Výboru pre dopravu a cestovný ruch,

               —

               so zreteľom na článok 106 ods. 4 písm. d) a článok 105 ods. 6 rokovacieho poriadku,

               —

               so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 105 ods. 6 rokovacieho poriadku, ktorá vypršala 8. marca 2016,

               A.

               keďže cieľom návrhu nariadenia Komisie je okrem iného predĺžiť o jeden rok súčasné prechodné obdobie pre držiteľov preukazu spôsobilosti súkromného pilota, a to od 8. apríla 2016 do apríla 2017;

               B.

               keďže lehota na vznesenie námietok voči návrhu nariadenia Komisie pre Európsky parlament uplynie 23. apríla 2016;

               C.

               keďže nadobudnutím účinnosti nariadenia Komisie 8. apríla 2016 by sa predišlo právnemu vákuu, ktoré by sa dotklo niekoľko tisíc občanov EÚ, ktorí sú držiteľmi preukazu spôsobilosti súkromného pilota (PPL) vydaného Federálnym leteckým úradom Spojených štátov (FAA);

               D.

               keďže v prípade, že sa dátum nezmení, budú títo piloti povinní potvrdiť si platnosť svojich FAA preukazov spôsobilosti alebo ich zameniť za preukazy EÚ, čo si vyžiada značné zdroje a čas, tak na strane vnútroštátnych orgánov, ako aj pilotov;

               E.

               keďže Komisia a Európska agentúra pre bezpečnosť letectva sú ochotné rokovať o zjednodušenom postupe, aby sa uľahčilo vzájomné uznávanie a zjednodušila zámena týchto preukazov spôsobilosti pilotov medzi EÚ a USA a keďže tento nový postup budú môcť piloti využiť pravdepodobne v druhom polroku 2016;

               1.

               oznamuje, že nevznesie námietku voči návrhu nariadenia Komisie;

               2.

               poveruje svojho predsedu, aby postúpil toto rozhodnutie Komisii a pre informáciu Rade.

      (1)  Ú. v. EÚ L 79, 19.3.2008, s. 1.

      (2)  Ú. v. EÚ L 184, 17.7.1999, s. 23.


               15.2.2018

               SK

               Úradný vestník Európskej únie

               C 58/247

         P8_TA(2016)0116
   Vymenovanie člena Dvora audítorov – Jan Gregor
   Rozhodnutie Európskeho parlamentu z 13. apríla 2016 o návrhu na vymenovanie Jana Gregora za člena Dvora audítorov (C8-0412/2015 – 2015/0815(NLE))
   (Konzultácia)
   (2018/C 058/36)

      Európsky parlament,

               —

               so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C8-0412/2015),

               —

               so zreteľom na článok 121 rokovacieho poriadku,

               —

               so zreteľom na správu Výboru pre kontrolu rozpočtu (A8-0057/2016),

               A.

               keďže Výbor Európskeho parlamentu pre kontrolu rozpočtu posúdil kvalifikáciu navrhovaného kandidáta, najmä pokiaľ ide o požiadavky stanovené v článku 286 ods. 1 Zmluvy o fungovaní Európskej únie;

               B.

               keďže Výbor pre kontrolu rozpočtu na svojej schôdzi 15. marca 2016 vypočul kandidáta Rady na člena Dvora audítorov;

               1.

               súhlasí s návrhom Rady vymenovať Jana Gregora za člena Dvora audítorov;

               2.

               poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


               15.2.2018

               SK

               Úradný vestník Európskej únie

               C 58/248

         P8_TA(2016)0117
   Vymenovanie člena Dvora audítorov – Ladislav Balko
   Rozhodnutie Európskeho parlamentu z 13. apríla 2016 o návrhu na vymenovanie Ladislava Balka za člena Dvora audítorov (C8-0413/2015 – 2015/0816(NLE))
   (Konzultácia)
   (2018/C 058/37)

      Európsky parlament,

               —

               so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C8-0413/2015),

               —

               so zreteľom na článok 121 rokovacieho poriadku,

               —

               so zreteľom na správu Výboru pre kontrolu rozpočtu (A8-0055/2016),

               A.

               keďže Výbor pre kontrolu rozpočtu posúdil kvalifikáciu navrhovaného kandidáta, najmä pokiaľ ide o podmienky uvedené v článku 286 ods. 1 Zmluvy o fungovaní Európskej únie;

               B.

               keďže Výbor pre kontrolu rozpočtu na svojej schôdzi 15. marca 2016 vypočul kandidáta Rady na člena Dvora audítorov;

               1.

               súhlasí s návrhom Rady vymenovať Ladislava Balka za člena Dvora audítorov;

               2.

               poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


               15.2.2018

               SK

               Úradný vestník Európskej únie

               C 58/249

         P8_TA(2016)0118
   Vymenovanie člena Dvora audítorov – Janusz Wojciechowski
   Rozhodnutie Európskeho parlamentu z 13. apríla 2016 o návrhu na vymenovanie Janusza Wojciechowského za člena Dvora audítorov (C8-0414/2015 – 2015/0817(NLE))
   (Konzultácia)
   (2018/C 058/38)

      Európsky parlament,

               —

               so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C8-0414/2015),

               —

               so zreteľom na článok 121 rokovacieho poriadku,

               —

               so zreteľom na správu Výboru pre kontrolu rozpočtu (A8-0061/2016),

               A.

               keďže Výbor pre kontrolu rozpočtu posúdil kvalifikáciu navrhovaného kandidáta, najmä pokiaľ ide o podmienky uvedené v článku 286 ods. 1 Zmluvy o fungovaní Európskej únie;

               B.

               keďže Výbor pre kontrolu rozpočtu na svojej schôdzi 15. marca 2016 vypočul navrhovaného kandidáta Rady na člena Dvora audítorov;

               1.

               nesúhlasí s návrhom Rady vymenovať Janusz Wojciechowského za člena Dvora audítorov;

               2.

               poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


               15.2.2018

               SK

               Úradný vestník Európskej únie

               C 58/250

         P8_TA(2016)0124
   Nevznesenie námietky voči delegovanému aktu: podrobné pravidlá týkajúce sa určitých ustanovení Colného kódexu Únie
   Rozhodnutie Európskeho parlamentu nevzniesť námietku voči delegovanému nariadeniu Komisie z 5. apríla 2016, ktorým sa opravuje delegované nariadenie (EÚ) 2015/2446, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (C(2016)01934 – 2016/2639(DEA))
   (2018/C 058/39)

      Európsky parlament,

               —

               so zreteľom na delegované nariadenie Komisie (C(2016)01934),

               —

               so zreteľom na list Komisie z 11. marca 2016, v ktorom požiadala Európsky parlament, aby vyhlásil, že nevznesie námietky voči delegovanému nariadeniu,

               —

               so zreteľom na list Výboru pre vnútorný trh a ochranu spotrebiteľa predsedovi Konferencie predsedov výborov zo 7. apríla 2016,

               —

               so zreteľom na článok 290 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 160 a článok 284 ods. 5,

               —

               so zreteľom na odporúčanie pre rozhodnutie Výboru pre vnútorný trh a ochranu spotrebiteľa,

               —

               so zreteľom na článok 105 ods. 6 rokovacieho poriadku,

               —

               so zreteľom na skutočnosť, že neboli vznesené námietky v lehote stanovenej v článku 105 ods. 6 tretej a štvrtej zarážke rokovacieho poriadku, ktorá vypršala 13. apríla 2016,

               A.

               keďže po uverejnení delegovaného nariadenia Komisie (EÚ) 2015/2446 (2) boli zistené dve chyby;

               B.

               keďže prvá chyba sa týka predpokladu colného vyhlásenia ustanoveného v článku 139 delegovaného nariadenia (EÚ) 2015/2446 pre niektoré druhy tovaru uvedené v článku 136 ods. 1 uvedeného delegovaného nariadenia; keďže poradie tovaru uvedené v článku 136 delegovaného nariadenia (EÚ) 2015/2446 sa počas konečnej revízie uvedeného delegovaného nariadenia pred jeho prijatím zmenilo, ale odkazy na tento tovar v článku 139 uvedeného delegovaného nariadenia omylom aktualizované neboli; keďže predmetné odkazy by sa mali preto opraviť;

               C.

               keďže druhá chyba sa týka článku 141 ods. 1 delegovaného nariadenia (EÚ) 2015/2446; keďže do delegovaného nariadenia (EÚ) 2015/2446 neboli omylom zahrnuté aktuálne platné ustanovenia článku 233 ods. 1 písm. b) nariadenia Komisie (EHS) č. 2454/93 (3), ktoré umožňujú, aby v niektorých obmedzených a veľmi špecifických prípadoch mohlo byť prekročenie hranice považované za vyhlásenie o dočasnom použití, vývoze alebo opätovnom vývoze, a keďže v dôsledku toho nie je možné, aby bol určitý tovar deklarovaný iba na základe prekročenia hranice colného územia Únie; keďže článok 141 ods. 1 delegovaného nariadenia (EÚ) 2015/2446 by sa mal preto opraviť;

               D.

               keďže tieto dve chyby, pokiaľ nebudú opravené do 1. mája 2016, keď príslušné ustanovenia nariadenia (EÚ) č. 952/2013 vstúpia do platnosti, ovplyvnia obchodné výmeny a budú mať veľmi negatívny vplyv na colné orgány a obchodníkov;

               E.

               keďže delegované nariadenie môže nadobudnúť účinnosť len na konci obdobia pre preskúmanie Európskeho parlamentu a Rady v prípade, že Európsky parlament ani Rada nevzniesli námietky, alebo ak pred skončením tohto obdobia Európsky parlament aj Rada informovali Komisiu o tom, že nevznesú námietky; keďže obdobie preskúmania je v článku 284 ods. 5 nariadenia (EÚ) č. 952/2013 stanovené na dva mesiace od dátumu oznámenia, t. j. do 5. júna 2016, a môže byť predĺžené o ďalšie dva mesiace;

               F.

               keďže však Komisia požiadala 11. marca 2016 z naliehavých dôvodov o to, aby Európsky parlament potvrdil delegované nariadenie skôr, ešte pred 1. májom 2016;

               1.

               vyhlasuje, že nevznesie námietku voči delegovanému nariadeniu;

               2.

               poveruje svojho predsedu, aby postúpil toto rozhodnutie Rade a Komisii.

      (1)  Ú. v. EÚ L 269, 10.10.2013, s. 1.

      (2)  Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (Ú. v. EÚ L 343, 29.12.2015, s. 1).

      (3)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, 11.10.1993, s. 1).


               15.2.2018

               SK

               Úradný vestník Európskej únie

               C 58/245

         P8_TA(2016)0114
   Vymenovanie člena Dvora audítorov – Samo Jereb
   Rozhodnutie Európskeho parlamentu z 13. apríla 2016 o vymenovaní Sama Jereba za člena Dvora audítorov (C8-0025/2016 – 2016/0804(NLE))
   (Konzultácia)
   (2018/C 058/34)

      Európsky parlament,

               —

               so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C8-0025/2016),

               —

               so zreteľom na článok 121 rokovacieho poriadku,

               —

               so zreteľom na správu Výboru pre kontrolu rozpočtu (A8-0060/2016),

               A.

               keďže Výbor Európskeho parlamentu pre kontrolu rozpočtu posúdil kvalifikáciu navrhovaného kandidáta, a to najmä pokiaľ ide o požiadavky stanovené v článku 286 ods. 1 Zmluvy o fungovaní Európskej únie;

               B.

               keďže Výbor pre kontrolu rozpočtu na svojej schôdzi 15. marca 2016 vypočul kandidáta Rady na člena Dvora audítorov;

               1.

               súhlasí s návrhom Rady vymenovať Sama Jereba za člena Dvora audítorov;

               2.

               poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


               15.2.2018

               SK

               Úradný vestník Európskej únie

               C 58/246

         P8_TA(2016)0115
   Vymenovanie člena Dvora audítorov – Mihails Kozlovs
   Rozhodnutie Európskeho parlamentu z 13. apríla 2016 o návrhu na vymenovanie Mihailsa Kozlovsa za člena Dvora audítorov (C8-0411/2015 – 2015/0814(NLE))
   (Konzultácia)
   (2018/C 058/35)

      Európsky parlament,

               —

               so zreteľom na článok 286 ods. 2 Zmluvy o fungovaní Európskej únie, v súlade s ktorým Rada konzultovala s Európskym parlamentom (C8-0411/2015),

               —

               so zreteľom na článok 121 rokovacieho poriadku,

               —

               so zreteľom na správu Výboru pre kontrolu rozpočtu (A8-0059/2016),

               A.

               keďže Výbor Európskeho parlamentu pre kontrolu rozpočtu posúdil kvalifikáciu navrhovaného kandidáta, najmä pokiaľ ide o podmienky uvedené v článku 286 ods. 1 Zmluvy o fungovaní Európskej únie;

               B.

               keďže Výbor pre kontrolu rozpočtu na svojej schôdzi 15. marca 2016 vypočul kandidáta Rady na člena Dvora audítorov;

               1.

               súhlasí s návrhom Rady vymenovať Mihailsa Kozlovsa za člena Dvora audítorov;

               2.

               poveruje svojho predsedu, aby postúpil toto rozhodnutie Rade a pre informáciu Dvoru audítorov, ako aj ostatným inštitúciám Európskej únie a kontrolným orgánom členských štátov.


               15.2.2018

               SK

               Úradný vestník Európskej únie

               C 58/223

         P8_TA(2016)0099
   Žiadosť o zbavenie imunity Hermanna Winklera
   Rozhodnutie Európskeho parlamentu z 12. apríla 2016 o žiadosti o zbavenie imunity Hermanna Winklera (2016/2000(IMM))
   (2018/C 058/24)

      Európsky parlament,

               —

               so zreteľom na žiadosť o zbavenie imunity Hermanna Winklera, ktorú 25. septembra 2015 podala generálna prokuratúra v Lipsku v súvislosti s predbežným vyšetrovaním dopravnej nehody (ref. 600 AR 3037/15) a ktorá bola oznámená na plenárnej schôdzi 14. decembra 2015,

               —

               so zreteľom na skutočnosť, že Hermann Winkler sa vzdal svojho práva na vypočutie v súlade s článkom 9 ods. 5 rokovacieho poriadku,

               —

               so zreteľom na články 8 a 9 Protokolu č. 7 o výsadách a imunitách Európskej únie, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,

               —

               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010, 6. septembra 2011 a 17. januára 2013 (1),

               —

               so zreteľom na článok 46 ústavy Nemeckej spolkovej republiky (Grundgesetz),

               —

               so zreteľom na článok 5 ods. 2, článok 6 ods. 1 a článok 9 rokovacieho poriadku,

               —

               so zreteľom na správu Výboru pre právne veci (A8-0062/2016),

               A.

               keďže generálna prokuratúra v Lipsku (Nemecko) požiadala o zbavenie parlamentnej imunity Hermanna Winklera, poslanca Európskeho parlamentu, v súvislosti so začatím vyšetrovania vo veci údajného spáchania trestného činu;

               B.

               keďže podľa článku 9 Protokolu o výsadách a imunitách Európskej únie členovia Európskeho parlamentu požívajú na území ich vlastného štátu imunitu priznanú členom ich parlamentu;

               C.

               keďže podľa článku 46 ods. 2 ústavy Nemeckej spolkovej republiky (Grundgesetz) poslanec nemôže niesť zodpovednosť za trestný čin bez povolenia Európskeho parlamentu, ak nebol zadržaný pri páchaní trestného činu alebo v priebehu nasledujúceho dňa;

               D.

               keďže žiadosť sa týka predbežného vyšetrovania vážnej dopravnej nehody, ktorá sa stala 23. septembra 2015 a ktorej účastníkom bol Hermann Winkler;

               E.

               keďže trestné konania sa netýkajú žiadneho vyjadreného názoru alebo hlasovania pri výkone úloh poslanca Európskeho parlamentu na účely článku 8 Protokolu č. 7 o výsadách a imunitách Európskej únie;

               F.

               keďže na základe informácií, ktoré výbor získal, neexistuje dôvod domnievať sa, že zámerom trestného konania je poškodiť politickú činnosť poslanca (fumus persecutionis);

               G.

               keďže údajný trestný čin zjavne nemá nič spoločné s postavením Hermanna Winklera ako poslanca Európskeho parlamentu;

               H.

               keďže je preto vhodné, aby v predmetnej veci došlo ku zbaveniu parlamentnej imunity;

               1.

               rozhodol zbaviť Hermanna Winklera imunity;

               2.

               poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Nemeckej spolkovej republiky a Hermannovi Winklerovi.

      (1)  Rozsudok Súdneho dvora z 12. mája 1964, Wagner/Fohrmann a Krier, C-101/63, ECLI:EÚ:C:1964:28; rozsudok Súdneho dvora z 10. júla 1986, Wybot/Faure a iní, C-149/85, ECLI:EÚ:C:1986:310; rozsudok Všeobecného súdu z 15. októbra 2008, Mote/Parlament, T-345/05, ECLI:EÚ:T:2008:440; rozsudok Súdneho dvora z 21. októbra 2008, Marra/De Gregorio a Clemente, C-200/07 a C-201/07, ECLI:EÚ:C:2008:579; rozsudok Všeobecného súdu z 19. marca 2010, Gollnisch/Parlament, T-42/06, ECLI:EÚ:T:2010:102; rozsudok Súdneho dvora zo 6. septembra 2011, Patriciello, C-163/10, ECLI: EÚ:C:2011:543; rozsudok Všeobecného súdu zo 17. januára 2013, Gollnisch/Parlament, T-346/11 a T-347/11, ECLI:EÚ:T:2013:23.


title: Rozhodnutie Rady (SZBP) 2018/225 z 15. februára 2018, ktorým sa mení rozhodnutie (SZBP) 2017/346, ktorým sa predlžuje mandát osobitného zástupcu Európskej únie pre ľudské práva

text:
               16.2.2018

               SK

               Úradný vestník Európskej únie

               L 43/14

         ROZHODNUTIE RADY (SZBP) 2018/225
   z 15. februára 2018,
   ktorým sa mení rozhodnutie (SZBP) 2017/346, ktorým sa predlžuje mandát osobitného zástupcu Európskej únie pre ľudské práva
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 25. júla 2012 rozhodnutie 2012/440/SZBP (1), ktorým sa pán Stavros LAMBRINIDIS vymenúva za osobitného zástupcu Európskej únie (OZEÚ) pre ľudské práva.

               (2)

               Rada 27. februára 2017 prijala rozhodnutie (SZBP) 2017/346 (2), ktorým sa predlžuje mandát osobitného zástupcu Európskej únie pre ľudské práva. Mandát OZEÚ má uplynúť 28. februára 2019.

               (3)

               Rozhodnutím (SZBP) 2017/346 sa OZEÚ poskytla finančná referenčná suma, ktorá sa vzťahuje na obdobie od 1. marca 2017 do 28. februára 2018. Na obdobie od 1. marca 2018 do 28. februára 2019 by sa mala stanoviť nová finančná referenčná suma.

               (4)

               Rozhodnutie (SZBP) 2017/346 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 5 ods. 1 rozhodnutia (SZBP) 2017/346 sa dopĺňa tento pododsek:

      „Finančná referenčná suma určená na úhradu výdavkov spojených s mandátom OZEÚ na obdobie od 1. marca 2018 do 28. februára 2019 je 894 178 EUR.“

   Článok 2
   Toto rozhodnutie nadobúda účinnosť dňom jeho prijatia. Uplatňuje sa od 1. marca 2018.

      V Bruseli 15. februára 2018

            Za Radu

            predseda

         K. VALCHEV

      (1)  Rozhodnutie Rady 2012/440/SZBP z 25. júla 2012, ktorým sa vymenúva osobitný zástupca Európskej únie pre ľudské práva (Ú. v. EÚ L 200, 27.7.2012, s. 21).

      (2)  Rozhodnutie Rady (SZBP) 2017/346 z 27. februára 2017, ktorým sa predlžuje mandát osobitného zástupcu Európskej únie pre ľudské práva (Ú. v. EÚ L 50, 28.2.2017, s. 66).


title: Rozhodnutie Rady (SZBP) 2018/226 z 15. februára 2018, ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)

text:
               16.2.2018

               SK

               Úradný vestník Európskej únie

               L 43/15

         ROZHODNUTIE RADY (SZBP) 2018/226
   z 15. februára 2018,
   ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 16. júla 2012 prijala rozhodnutie 2012/389/SZBP (1) o misii Európskej únie na budovanie regionálnych námorných kapacít v Africkom rohu (EUCAP NESTOR).

               (2)

               Rada 12. decembra 2016 prijala rozhodnutie (SZBP) 2016/2240 (2), ktorým sa mení rozhodnutie 2012/389/SZBP. Názov misie sa zmenil na EUCAP Somalia, jej mandát sa predĺžil do 31. decembra 2018 a obdobie, ktoré pokrýva určená finančná referenčná suma sa predĺžilo do 28. februára 2017.

               (3)

               Rada 27. februára 2017 prijala rozhodnutie (SZBP) 2017/349 (3), ktorým sa mení rozhodnutie 2012/389/SZBP a ktorým sa stanovuje finančná referenčná suma na obdobie od 1. marca 2017 do 28. februára 2018.

               (4)

               Rozhodnutie 2012/389/SZBP by sa malo zmeniť s cieľom stanoviť finančnú referenčnú sumu na obdobie od 1. marca 2018 do 31. decembra 2018,

         PRIJALA TOTO ROZHODNUTIE:
   Článok 1
   V článku 13 ods. 1 rozhodnutia 2012/389/SZBP sa dopĺňa tento pododsek:

      „Finančná referenčná suma určená na pokrytie výdavkov spojených s misiou EUCAP Somalia na obdobie od 1. marca 2018 do 31. decembra 2018 je 27 335 900 EUR.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 15. februára 2018

            Za Radu

            predseda

         K. VALCHEV

      (1)  Rozhodnutie Rady 2012/389/SZBP zo 16. júla 2012 o misii Európskej únie na budovanie kapacít v Somálsku (EUCAP Somalia) (Ú. v. EÚ L 187, 17.7.2012, s. 40).

      (2)  Rozhodnutie Rady (SZBP) 2016/2240 z 12. decembra 2016, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 337, 13.12.2016, s. 18).

      (3)  Rozhodnutie Rady (SZBP) 2017/349 z 27. februára 2017, ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia) (Ú. v. EÚ L 50, 28.2.2017, s. 80).